**Stan Brakhage** (født 14. januar 1933, død 9. mars 2003) var en amerikansk filmskaper aktiv gjennom hele den siste halvdelen av det 20. århundre. Han blir regnet som en av de viktigste personligheter innenfor eksperimentell film. Mest kjent for sine poetiske filmer under den amerikanske avant-garde bølgen på 50-tallet, bl.a. Anticipation of the Night (1958) og Dog Star Man (1961–1964).

Brakhage ble født som **Robert Sanders** på et barnehjem i Kansas City i Missouri. Etter tre uker ble han adoptert av Ludwig og Clara Brakhage og gitt navnet **James Stanley Brakhage**.

Han sluttet på gymnaset for å begynne å lage filmer, inspirert av skriftene til Sergei Eisenstein og Jean Cocteaus filmer, i tillegg til den italienske neorealismebeveglesen. Han laget sin første film i 1954, *Interim*.

Hans filmer er vanligvis uten lyd og mangler en tradisjonell narrasjon, dette gjør, ifølge Brakhage selv, at filmene nærmer seg visuell poesi i stedet for prosa historiefortelling. Brakhages arbeid inkluderer en rekke forskjellige teknikker, de fleste er laget på 8mm eller 16mm film.

Filmen *Mothligh* (1963) er laget ved å lime fast møllvinger og blader på filmen. *23rd Pslam Branch* er bilder fra den andre verdenskrig klippet mellom bilder fra Brakhages hjemsted i Colorado. *Dog Star Man* er en serie bilder av solen, en mann og en hund som klatrer opp en bakke, Brakhages kone som føder, i tillegg til mange abstrakte lysformasjoner. Mot slutten av livet jobbet han for det meste med å male direkte på filmen.

Brakhage skrev også en mengde bøker, bl.a. *Metaphors on Vision* (1963) og *Telling Time* (2003, gitt ut etter hans død). Han ga ofte forelesninger ved universiteter, museer, gallerier og filmfestivaler og fra 1981 underviste han ved University of Colorado.

Han flyttet i 2002 til Victoria, Britisk Columbia i Canada og døde der året etter av kreft i Blæren. Det blir trodd at fargene han brukte til å male filmene var hovedgrunnen til at han utviklet kreft.

Referanser
----------

1. 1 2   Gemeinsame Normdatei, besøkt 3. mai 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Archive of Fine Arts, cs.isabart.org, abART person-ID 102151, besøkt 1. april 2021[Hentet fra Wikidata]
4. ↑   Artists of the World Online, AKL Online kunstner-ID 30058343[Hentet fra Wikidata]
5. ↑   Gemeinsame Normdatei, besøkt 15. desember 2014[Hentet fra Wikidata]
6. ↑   Brockhaus Enzyklopädie, Brockhaus Online-Enzyklopädie-id brakhage-stan[Hentet fra Wikidata]
7. ↑   Gemeinsame Normdatei, besøkt 31. desember 2014[Hentet fra Wikidata]
8. ↑   Museum of Modern Arts online samling, MoMA kunstner-ID 26608, besøkt 4. desember 2019[Hentet fra Wikidata]
9. ↑   Guggenheim Fellows database, Guggenheim fellows ID stan-brakhage[Hentet fra Wikidata]
10. ↑   www.latimes.com, besøkt 6. mars 2021[Hentet fra Wikidata]

Eksterne lenker
---------------

* (en) Stan Brakhage på Internet Movie Database Rediger på Wikidata

* (sv) Stan Brakhage i Svensk Filmdatabas Rediger på Wikidata

* (fr) Stan Brakhage på Allociné Rediger på Wikidata

* (en) Stan Brakhage på AllMovie Rediger på Wikidata

* (en) Stan Brakhage hos Turner Classic Movies Rediger på Wikidata

* (en) Stan Brakhage hos The Movie Database Rediger på Wikidata
* Liste over lenker til sider om Brakhage

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** ICCU **·** BNE
 |